

**Republika e Kosovës**

Republika Kosovo / Republic of Kosovo

***Komuna e Rahovecit***

*Opština Orahovac / Municipality Rahovec*

**Zyra për Informim**



|  |  |
| --- | --- |
| **Data/Date:** | 07.03.2022 |
| **Nga/Od/From** | Grupi punues |
| **Për/Za/To:** | Smajl Latifi, Kryetar i Komunës së Rahovecit |
| **CC** | Kryesuesi i Kuvendit Komunal të Rahovecit, Defrim Kafexhiu |
| **Tema/Subjekat/Subject** | Raporti për ecurinë e hartimin e Strategjisë Komunale për Informim dhe Komunikim 2022-2025- komentet dhe trajtimi i tyre nga grupi punues |

Ky raport është përgatitur duke u bazuar në Udhëzimin Administrativ (MAPL) Nr. 06/2018 për Standardet Minimale të Konsultimit Publik në komuna me theks neni 5. Zbatimi i standardeve të konsultimit publik dhe neni 17 Mbledhja e komenteve, komunikimi dhe adresimi i tyre.

Komuna e Rahovecit ka pasur Strategjinë Komunale për Komunikim dhe Informim 2017-2021, kjo strategji është hartuar edhe me ndihmën e konsulentëve të OSBE-së, por, me përfundimin e afatit ligjor në vitin 2021, kemi kontaktuar me USAID-in dhe OSBE-në dhe nga konsulentët e USAID-TEAM, kemi pranuar emailin me 11 qershor 2021 se do të na japin përkrahje për hartimin e Strategjisë Komunale për Informim dhe Komunikim 2022-2025.

Pas konfirmimit të përkrahjes së USAID-it, kryetari i Komunës, Smajl Latifi me 16.06.2021, ka formuar grupin punues në këtë përbërje: Saranda Sallteku, kryesuese; Blerta Gashi, anëtare; Qendresë Duraku, anëtare; Mirsad Shala, anëtar; Skender Hamza, anëtar dhe Haziz Krasniqi, anëtar për hartimin e Strategjisë Komunale për Informim dhe Komunikim 2022-2025.

**Takimet**

Me **21.06.2021**, është mbajtur takimi i parë i grupit punues në përbërje të: Sali Salihut, konsulent i USAD-TEAM; Saranda Sallteku, kryesuese; Blerta Gashi, anëtare; Qendresë Duraku, anëtare; Mirsad Shala, anëtar; Skender Hamza, anëtar dhe Haziz Krasniqi, anëtar. Në takimin e parë është biseduar për formën se si do të jetë strategjia dhe se çka do të përmbaj kjo strategji.

**Komunikimet** me konsulentin e USAID-TEAM, kanë qenë të kohë pas kohëshme përmes emailit dhe rrjetit social viber lidhur me atë se çka duhet të ketë strategjia dhe se cilat pika janë të rëndësishme që të jenë në kuadër të strategjisë.

**-Me 24.08.2021**, është mbajtur takimi i dytë i grupit punues në këtë takim të pranishëm kanë qenë: Sali Salihu, konsulent nga USAID-TEAM; Vjollcë Jashanica, zyrtare e MAPL-së; Ilia Saviç, zyrtar nga MAPL; Blerta Gashi, anëtare; Qendresa Duraku, anëtare dhe Haziz Krasniqi, anëtar. Gjatë këtij takimi, zyrtarët e MAPL-së kanë përgëzuar komunën për fillimin e hartimit të strategjisë si një nga dokumentet që ndikon në rritjen e transparencës komunale. Gjithashtu në këtë takim është biseduar për të gjitha pikat e strategjisë dhe se në disa pika ka pasur plotësim me të dhëna nga zyrtarët komunal dhe me pëlqim të konsulentit të USAID-TEAM. Në këtë takim është kompletuar i gjithë teksti që përmban strategjia. Pas kompletimit të dokumentit, nga konsulenti i USAID-TEAM, na është rekomanduar që dokumenti të mos dal në konsultim publik pasi që viti 2021 është vit zgjedhor.

**Para** daljes në konsultim publik, kryetari ka kërkuar që të bëhet plotësimi i pjesës që ka të bëjë me pjesën e profilit të komunë. Për këtë arsyeje, anëtarët e grupit punues Blerta Gashi dhe Haziz Krasniqi janë takuar me 13.01.2022 dhe kanë bërë plotësimin me të dhëna të tjera tek pjesa e profilit të komunës.

**Me 20.01.2022**, anëtarët e grupit punues Blerta Gashi dhe Haziz Krasniqi janë takuar për të plotësuar me të dhëna dhe përmirësime tek pjesa financiare, pas plotësimit me të dhënat që kryesisht kanë pasur të bëjnë me uljen e kostos së zbatimit të kësaj strategjie, dokumenti është finalizuar dhe është dërguar për publikim në Platformën e Konsultimeve Publike dhe në uebfaqen zyrtare të komunës.

**Publikimi në uebfaqen zyrtare të Komunës dhe Platformën e Konsultimeve Publike**

**-Me 28.01.2022,** është publikuar njoftimi për mbajtjen e konsultimit për Strategjinë Komunale për Informim dhe Komunikim 2022-2025. Njoftimi është publikuar në uebfaqen zyrtare të komunës, facebookun e komunës dhe Platformën e Konsultimeve Publike. Në të njëjtën ditë janë njoftuar përmes emailit drejtorët e shkollave dhe përfaqësuesit e OJQ-ve që veprojnë në territorin e Komunës së Rahovecit, ndërsa përmes rrjetit social viber janë njoftuar kryetarët e fshatrave-lagjeve të komunës dhe përfaqësuesit e OJQ-ve.

1. Publikimi në uebfaqe: <https://kk.rks-gov.net/rahovec/wp-content/uploads/sites/23/2022/01/Njoftim-publik-per-konsultim-publik-per-Draft-Strategjine-Komunale-per-Informim-dhe-Komunikim-2022-2025.pdf>
2. Publikimi facbook: <https://m.facebook.com/story.php?story_fbid=222691403315938&id=100067252380999>
3. Publikimi në Platformën e Konsultimeve Publike: <https://konsultimet.rks-gov.net/viewConsult.php?ConsultationID=41323>

**Me 10.02.2022**, në uebfaqe zyrtare dhe në facebukun e komunës, është publikuar rikujtimi i njoftimit për mbajtjen e konsultimit publik, në të njëjtën ditë përmes emailit rikujtimi i njoftimit u është dërguar, drejtorëve të shkollave, OJQ-ve sportive dhe OJQ-ve kulturore. Rikujtimi i njoftimit OJQ-ve sportive, OJQ-ve kulturore dhe kryetarëve të këshillave të fshatrave dhe lagjeve u është dërguar edhe përmes rrjetit social viber.

1.Rikujtimi i publikuar në uebfaqe: <https://kk.rks-gov.net/rahovec/news/rikujtim-njoftim-publik-per-organizimin-e-konsultimit-publik-per-draft-strategjise-komunale-per-informim-dhe-komunikim-2022-2025/>

2.Rikujtimi i publikuar në facebokun e komunës: <https://m.facebook.com/story.php?story_fbid=229444822640596&id=100067252380999>

Në të njëjtën datë rikujtimi u është dërguar përmes emailit, u është dërguar ftesa dhe dokumenti për pjesëmarrje në konsultimin publik, drejtorëve të shkollave, OJQ-ve sportive dhe OJQ-ve kulturore. Rikujtimi i njoftimit OJQ-ve sportive, OJQ-ve kulturore dhe kryetarëve të këshillave të fshatrave dhe lagjeve u është dërguar edhe përmes rrjetit social viber.

**-Me 11.02.2022**, ftesa për pjesëmarrje në konsultim publik është publikuar në facebookun e komunës: <https://m.facebook.com/story.php?story_fbid=229959732589105&id=100067252380999>, ftesa u është dërguar drejtorëve të shkollave, OJQ-ve sportive dhe OJQ-ve kulturore. Rikujtimi i njoftimit OJQ-ve sportive, OJQ-ve kulturore dhe kryetarëve të këshillave të fshatrave dhe lagjeve u është dërguar edhe përmes rrjetit social viber.

**-Me 11.02.2022**, është mbajtur konsultimi publik me qytetarë, në këtë konsultim të pranishëm kanë qenë **32**, qytetarë dhe janë dhënë **8**, komente, komente të cilët më pas janë inkorporuar në rregulloren para se të miratohet. Lajmi për mbajtjen e konsultimit publik është publikuar në këtë vegëzën: <https://kk.rks-gov.net/rahovec/news/u-mbajt-konsultim-publik-per-projekt-strategjine-per-informim-dhe-komunikim-2022-2025/> , lajmi është publikuar edhe në facebookun e komunës: <https://www.facebook.com/100067252380999/posts/230057915912620/> .

**Komentet:**

Komentet dhe sugjerimet tuaja, anëtarët e grupit punues do t’i trajtojnë me kujdes dhe më pastaj do të vendosin nëse do t’i inkuadrojnë në dokumentin final.

**1.Abdullah Bellaqa**-Drejtor i shkollës nga Pataqani- Përshëndetje për të gjithë juve, desha pak të kontribuoj në lidhje me rregulloren. Aty te profili i komunës, desha veç të potencoj që aty ku thuhet Shtëpia e Vjetër e Bellaqëve nuk eksiston, pra, duhet të largohet.

**2.Neki Sylejmani**- Pataqan- Përshëndetje. Desha edhe unë të komentoj për disa Tyrbe që i keni ndërfutur aty, mirëpo disa nga tyrbet që janë në Pataqan nuk po i shoh, psh. Tyrbja e Dervish Avdies, Kroi i fshatit, Tyrbja ku ruhen veshjet tradicionale.

**Haziz Krasniqi**- Ju faleminderit të gjithëve për komentet. Desha vetëm të ju njoftoj që këto të dhëna ne i kemi marrë nga Drejtoria për Kulturë, Rini dhe Sport, nga lista e monumenteve të trashëgimisë kulturore, ka mundësi edhe që na ka ikur diçka, mirëpo për tu ndërfutur na duhet mire në një bashkëpunim me DKRS të shohim se a figurojnë në listat që ata posedojnë, sepse nëse nuk figuron si pjesë e trashëgimisë kulturore nuk mundemi ne thjeshtë ta vendosim pa u bazuar diku.

**3.Xhafer Gashi**-Poashtu edhe unë si parafolësit desha të ndërlidhem sepse pash që Varri i Bajraktarit që gjendet në fshatin Sapniq, po shoh që nuk figuron diku.

**4.Sakip Kryeziu**- Drejtor i shkollës “Isa Boletini”-Përshëndetje të nderuar, urime për punën dhe përkushtimin në një dokument me shumë rëndësi. Desha veç të potencoj që komuna e Rahovecit ka shumë vende dhe monumente historike, pika të rëndësishme që mund të tërheqin vizitorë, siç është Ura e Fshajt, shtigjet e ecjes e shumë vende tjera dhe që duhet të figurojnë në një strategji si kjo

**5.Elhami Zhuniqi**-Përshëndetje, edhe unë desha të ndërlidhem si parafolësit, por, unë për fshatin Fortesë, pash që nuk janë ndërfutur psh. Ura e Gurit e fshatit.

**6.Halit Sahitaj**-Përshëndetje të nderuar. Desha edhe unë ta paraqes një fakt, “Varri i Dëshmorit të Panjohur”, është në Çifllak njëri ndër vendet ku banorët e asaj ane janë lutur dhe kanë gjetur shërim, por ju kisha lutur juve, që po pati mundësi komuna të bën ndonjë investim sepse është me shumë rëndësi.

**7.Avni Morina**- drejtor i Arsimit- të nderuar të pranishëm, ju grup punues, kisha një kërkesë unë për juve. Kisha dashur që edhe pjesa e arsimit të futet në profil.

**8.Naser Dula**- Shkolla “Faik Sylka”- me ka rastisur që rastësisht të vërej disa Kulla në Rahovec, ndër to ishte Kulla Abazibra, por, një pasuri e madhe e trashëgimisë kulturore, por, që duhet pak kujdes nga drejtoria përkatëse.

**Blerta Gashi**- Të nderuar faleminderit për komentet që dhatë dhe kontribuat në interaktivitetin e këtij konsultimi publik, mirëpo, kjo strategji është si një dokument i përgjithshëm me statistikat e komunës, duke përfshirë profilin e saj deri te funksionimi i administratës së Komunës së Rahovecit. Ato të dhëna që ju i paraqitet, ne së bashku me DKRS do t’i identifikojmë se a janë në listën e trashëgimisë kulturore, pastaj t’i inkorporojmë në dokumentin final.

Duke u bazuar në afatet ligjore të përcaktuara në Udhëzimin Administrativ për Standardet Minimale të konsultimeve publike, dokumenti u publikua në ueb faqen e Komunës së Rahovecit, që qytetarët të kenë mundësi të njihen me Strategjinë për informim dhe komunikim si dhe të japin sugjerime dhe vërejtje deri në miratimin e saj në Kuvend Komunal.

**8 komentet e dhëna nga ana e qytetarëve që ishin të pranishëm në konsultim publik janë marrë parasysh dhe të gjitha komentet janë inkorporuar në dokumentin final të strategjisë (Haziz Krasniqi) anëtar për hartimin e strategjisë.**

Strategjia për informim dhe komunikim është dorëzuar fizikisht te pjesëmarrësit e konsultimit publik, që të kenë mundësi të njihen më në detaje me dokumentin në fjalë, sepse disa nga ta nuk kishin pasur mundësi ta lexonin të publikuar në ueb faqe.

Dokumenti ka qenë në konsultim publik në uebfaqen zyrtare të komunës dhe platformën e konsultime publike, nga data 28.01.2022 deri me 28.02.2022, ndërsa komentet janë pranuar deri me 28.02.2022.

Gjatë kohës sa ka qenë dokumenti në konsultim publik, nuk është pranuar asnjë koment, as nga qytetarët as nga organizatat joqeveritare.

**Me 04.03.2022**, është publikuar procesverbali për mbajtjen e konsultimit publik, procesverbali është i publikuar në këtë vegëz: <https://kk.rks-gov.net/rahovec/wp-content/uploads/sites/23/2022/03/PROCESVERBAL-I-KONSULTIMIT-STRATEGJIA-PER-INFORMIM-DHE-KOMUNIKIM-2022-2025.pdf>

|  |  |  |  |  |  |
| --- | --- | --- | --- | --- | --- |
| **Tema** | **Zyra** | **Pjesëmarrës** | **Vendi**  **Data** | **Komentet** | **1.Njoftimi**  **2.Lajmi**  **3.Procesverbali** |
| Strategjia Komunale për Informim dhe Komunikim 2022-2025 | Zyra e Kryetarit  Zyra për Informim  Zyra e Kuvendit  Drejtoria për Administratë | F M T  4 28 32 | Salla e Kuvendit  11.02.2022 | 8 komente  8 të pranuara  0 të papranuara | **1**. <https://kk.rks-gov.net/rahovec/news/njoftim-publik-per-organizimin-e-konsultimit-publik-per-draft-strategjise-komunale-per-informim-dhe-komunikim-2022-2025/>  **2**. <https://kk.rks-gov.net/rahovec/news/u-mbajt-konsultim-publik-per-projekt-strategjine-per-informim-dhe-komunikim-2022-2025/>  **3.** <https://kk.rks-gov.net/rahovec/wp-content/uploads/sites/23/2022/03/PROCESVERBAL-I-KONSULTIMIT-STRATEGJIA-PER-INFORMIM-DHE-KOMUNIKIM-2022-2025.pdf> |

**Bashkangjitur në këtë raport janë edhe këto dokumente:**

1. Vendimi për caktimin e grupit punues për hartimin e Strategjisë
2. Njoftimin për mbajtjen e konsultimit publik
3. Listat e nënshkrimeve të anëtarëve në takimet e mbajtura për përgatitjen e Strategjisë
4. Lista e nënshkrimeve të qytetarëve pjesëmarrës në konsultimin publik
5. Lista e zyrtarëve pjesëmarrës në konsultimin publik

Haziz Krasniqi

Zyrtar për Informim

Zyrat për menaxhimin e Platformës për Konsultime publike

07.03. 2022

\_\_\_\_\_\_\_\_\_\_\_\_\_\_